

Regionálne veterinárne a potravinové

správy SR

|  |  |  |  |
| --- | --- | --- | --- |
| Váš list číslo/zo dňa | Naše číslo  č. z. 3283/2025  č. s. 6835/2025-220 | Vybavuje/linka  MVDr. Janto  048 4154127 | .Bratislava  07.04.2025 |

**Vec: Odber vzoriek na slintačku a krívačku (SLAK) od vnímavej voľne žijúcej zveri v SR – usmernenie.**

Štátna veterinárna a potravinová správa Slovenskej republiky (ďalej len „ŠVPS SR“) v súlade s § 6 ods. 2 písm. a) zákona č. 39/2007 Z . z. o veterinárnej starostlivosti v znení neskorších predpisov, vydáva toto usmernenie k odberu vzoriek z vnímavej zveri na SLAK, ulovenej a  uhynutej zveri v SR na SLAK **platnú od 08. 04. 2025**.

Vzorky sa odoberajú z vnímavej voľne žijúcej zveri na SLAK z :

1. uhynutej alebo ulovenej vnímavej zveri s príznakmi ochorenia svedčiacimi na SLAK (afty na pysku, afty v medzipaznechtovom priestore, malátnosť, strata plachosti) . Po nahlásení takéhoto nálezu na RVPS vzorku na virologické vyšetrenie **odoberá úradný veterinárny lekár**. **Tieto vzorky sa odoberajú v celej SR.**
2. ulovenej vnímavej zveri, maximálne 5 vzoriek krvnej zrazeniny za mesiac (odoberá sa zo srdca alebo telovej dutiny v objeme veľkosti dvoch vlašských orechov, zrazenina nesmie však byť kontaminovaná obsahom tráviaceho traktu). Vzorka sa odoberá do plastovej vzorkovnice (ako pri AMO). K vzorke je potrebné priložiť údaje o dátume ulovenia, strelcovi, druhu zveri, čísle značky ulovenej zveri, vekovej a pohlavnej kategórii. **Tieto vzorky sa odoberajú len v dodatočnej reštrikčnej zóne (Nitriansky, Bratislavský, Trnavský kraj - RVPS TT, DS, GA, SE, NZ, TO, NR, KN, LV, SA)**
3. ostatného územia SR bude slúžiť na seologické vyšetrenie odobratá vzorka z diviačej zveri na AMO.

S pozdravom

MVDr. Martin Chudý

ústredný riaditeľ ŠVPS SR

Na vedomie:

VÚ Zvolen Pod Dráhami 918. 960 86 Zvolen.

Tento dokument bol podpísaný elektronicky, kvalifikovaným mandátnym certifikátom štatutára ŠVPS SR.